
1. Réamhrá
Tar éis don Rialtas dúnadh Scoileanna agus Coláistí a ordú i mí Dheireadh Fómhair 2017 de dheasca rabhadh náisiúnta drochaimsire, comhaontaíodh ag Fóram IR na BOOnna in 2019 gur cheart prótacal a chur i bhfeidhm i leith aon teagmhas den sórt sin amach anseo.

2. Raon
2.1 	Ní bheidh feidhm ag an bPrótacal seo ach amháin i gcás go bhfógróidh an Rialtas go bhfanfaidh scoileanna, coláistí agus institiúidí oideachais eile dúnta mar fhreagairt ar rabhadh náisiúnta aimsire. D’fhonn amhras a sheachaint, áirítear leis seo oifigí an BOO.
2.2	D’fhonn amhras a sheachaint, ní bhainfidh na socruithe seo le haon dúnadh eile seachas na cinn a ndéantar foráil dóibh i mír 2.1 thuas. Níl aon chomhaontú náisiúnta i bhfeidhm maidir lena leithéid de dhúnadh. I gcás go ndúnfaidh Scoil/Coláiste/Ionad/Oifig de chuid an BOO ar chúis ar bith eile, cibé acu tar éis treoir a fháil nó tar éis cinneadh a ghlacadh dá rogha féin, is ag socruithe áitiúla nó comhaontuithe áitiúla a bheidh feidhm maidir le dúnadh den sórt sin seachas an comhaontú seo.

3. Comhaontú
I gcás go dtarlaíonn clabhsúr i leith cás a thagann chun cinn faoi mhír 2.1, beidh feidhm ag an méid seo a leanas:
· Baill foirne a bhí ar an uainchlár le teacht i láthair le haghaidh dualgais, íocfar ar feadh thréimhse an dúnta iad.
· Beidh tréimhse an dúnta inríofa chun críocha seirbhíse agus aoisliúntais
· Tabharfaidh an BOO saoirí bliantúla réamhcheadaithe agus saoirí solúbtha réamhcheadaithe ar ais do na fostaithe ábhartha. Ní bheidh feidhm ag an bPrótacal seo ar shaoirí d’aon sórt eile.

